**Zmluva o dielo**

**č. ........../2021/OPM-KU** na realizáciu diela:

**„2. etapa obnovy vojnových hrobov na Rímsko-katolíckom cintoríne na Námestí Š. Moysesa v Banskej Bystrici“**

**a**

**„2. etapa obnovy vojnových hrobov na Židovskom cintoríne na Rudlovskej ceste v Banskej Bystrici“**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnkov

( ďalej v texte len „Zmluva“)

Zmluvné strany :

**Objednávateľ : Mesto Banská Bystrica**

Sídlo : Československej armády 26, 974 01 Banská Bystrica

Zastúpený : MUDr. Ján Nosko, primátor mesta

Osoby oprávnené na rokovanie

vo veciach zmluvných : Jana Pelikánová, e-mail: jana.pelikanova@banskabystrica.sk

tel.: 048/ 4330 520

vo veciach technických : Ing. Viera Fircová, e-mail: viera.fircova@banskabystrica.sk

tel.: 048/ 4330 341

Bankové spojenie : Československá obchodná banka, a. s., pobočka Banská Bystrica

BIC : CEKOSKBX

IBAN : SK77 7500 0000 0040 1679 5432

IČO : 00 313 271

DIČ : 2020451587

IČ DPH : SK2020451587

(ďalej len „**Objednávateľ**")

**Zhotoviteľ :**

Sídlo :

Zápis v OR :

Zastúpený :

Osoby oprávnené na rokovanie :

vo veciach zmluvných :

vo veciach technických :

Stavbyvedúci :

tel. kontakt :

Bankové spojenie :

BIC :

IBAN :

IČO :

DIČ :

IČ DPH :

(ďalej len „**Zhotoviteľ**")

(Objednávateľ a Zhotoviteľ ďalej každý v tejto Zmluve aj ako „**Strana**“ a spoločne aj ako „**Strany**“)

# preambula

Objednávateľ na obstaranie prác a dodávok podľa predmetu Zmluvy použil postup verejného obstarávania – zadávanie zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení, ktorého úspešným uchádzačom sa stal Zhotoviteľ.

# predmet zmluvy

* 1. Zhotoviteľ sa zaväzuje pre Objednávateľa riadne a včas, na svoje náklady a vlastné nebezpečenstvo, v rozsahu a za podmienok dohodnutých v Zmluve, vykonať dielo**: „2. etapa obnovy vojnových hrobov na Rímsko-katolíckom cintoríne na Námestí Š. Moysesa v Banskej Bystrici“ a „2. etapa obnovy vojnových hrobov na Židovskom cintoríne na Rudlovskej ceste v Banskej Bystrici“**, a to vrátane zabezpečenia materiálu a vecí potrebných na vykonanie diela a ich dodania do miesta vykonania diela, a to predovšetkým **zabezpečenia potrebného strojového vybavenia, zabezpečenia zdroja elektrickej energie a znášania nákladov na elektrickú energiu, znášania nákladov na dodávku vody a telefóny, čistenie staveniska a odvoz stavebného odpadu zo stavby, zabezpečenia odborného posúdenia statiky miesta vykonania diela s ohľadom na sadanie podložia, vykonanie predpísaných skúšok, ochranu diela pred poškodením, zabezpečenie ochrany životného prostredia, ochrany zdravia a bezpečnosti osôb nachádzajúcich sa na stavenisku** (ďalej len „Dielo“). Zhotoviteľ vykoná Dielo v rozsahu uvedenom v Podkladovej dokumentácii (najmä rozpočet, výkaz výmer).

Zaradenie predmetu zmluvy podľa spoločného slovníka obstarávania CPV:

Hlavný slovník:  **45212314-0 Stavebné práce na objektoch historických pamiatok alebo pamätníkov**

Doplnkový slovník : **IA27-7 Obnova**

* 1. Za vykonanie Diela riadne a včas sa považuje úplné dokončenie všetkých prác a dodávok tvoriacich predmet zmluvy až po protokolárne odovzdanie a prevzatie dokončeného Diela Objednávateľom, s odovzdaním príslušnej dokumentácie bližšie špecifikovanej v tejto Zmluve, vrátane odstránenia prípadných vád a nedorobkov Diela, a to všetko v lehote určenej touto Zmluvou.
  2. Objednávateľ sa zaväzuje, že dokončené Dielo bez vád a nedorobkov prevezme a zaplatí za jeho zhotovenie dohodnutú zmluvnú cenu.

# záväzky zhotoviteľa

* 1. Zhotoviteľ vyhlasuje, že sa v plnom rozsahu oboznámil s rozsahom a povahou Diela, že sú mu známe technické, kvalitatívne, materiálové, časové a iné podmienky na realizáciu Diela a že disponuje takými kapacitami a odbornými znalosťami, ktoré sú na zhotovenie Diela potrebné.
  2. Zhotoviteľ sa zaväzuje vykonať celé Dielo vo vlastnom mene a na vlastnú zodpovednosť. V prípade, že Dielo bude vykonávané iným subjektom v mene Zhotoviteľa (subdodávateľom), Zhotoviteľ má povinnosť predložiť zoznam svojich všetkých subdodávateľov v Prílohe č. 2 tejto Zmluvy, a to najneskôr pri podpise Zmluvy. Zhotoviteľ je oprávnený zmeniť subdodávateľa, v prípade ak sa tak Zhotoviteľ sám rozhodne, len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne päť (5) pracovných dní pred plánovaným dátumom zmeny subdodávateľa. Zhotoviteľ je povinný uvádzať v zozname subdodávateľov vždy aktuálne údaje, t. j. označenie subdodávateľa, údaje o osobách oprávnených konať za subdodávateľov v rozsahu meno a priezvisko, adresa pobytu, údaje o predmete subdodávky a podiele subdodávateľa na celkovej realizácii Diela. Ak Zhotoviteľ prejaví záujem zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odseku a doklady preukazujúce splnenie podmienok účasti týkajúce sa nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Objednávateľ si výslovne vyhradzuje právo kedykoľvek počas realizácie Diela odmietnuť subdodávateľa Zhotoviteľa a to bez toho, že by mal Zhotoviteľ v tomto prípade nárok na akúkoľvek kompenzáciu alebo náhradu. Zhotoviteľ je povinný okamžite vykonať všetky potrebné úkony na to, aby s odmietnutým subdodávateľom ukončil spoluprácu na zhotovovaní Diela, a zároveň, aby takýto subdodávateľ najneskôr do troch (3) pracovných dní odo dňa Objednávateľovho odmietnutia opustil a vypratal stavenisko.
  3. Zhotoviteľ sa zaväzuje, že kvalita zhotoveného Diela bude zodpovedať príslušným technickým normám, technickým podmienkam a štandardom definovaným podkladovou dokumentáciou, ako aj všetkým na vec sa vzťahujúcim dotknutým právnym predpisom. Zhotoviteľ je povinný rešpektovať rozhodnutia, prípadne iné administratívno-správne akty správnych a samosprávnych orgánov vydaných v súvislosti s realizáciou Diela.
  4. Zhotoviteľ sa zaväzuje strpieť výkon kontroly/auditu/overovania súvisiaceho so zhotovovaným Dielom kedykoľvek počas platnosti a účinnosti tejto Zmluvy, a to oprávnenými osobami určenými Objednávateľom a poskytnúť im všetku potrebnú súčinnosť.
  5. Zhotoviteľ je povinný dodržiavať podmienky na zaistenie bezpečnosti a ochrany zdravia pri zabezpečovaní prác spojených s realizáciou Diela, v rozsahu ustanovenom príslušnými právnymi predpismi. Zhotoviteľ sa zaväzuje počas realizácie Diela zabezpečiť a označiť priestor vykonávania stavebných a iných prác tak, aby nebola ohrozená bezpečnosť a zdravie osôb. Poplatky, prípadné postihy, pokuty, škody, resp. akékoľvek iné finančné postihy a nároky vzniknuté v súvislosti s nedodržaním povinností týkajúcich sa bezpečnosti a ochrany zdravia pri realizácii Diela znáša v celom rozsahu Zhotoviteľ.
  6. Zhotoviteľ je povinný uzatvoriť zmluvu o poistení proti rizikám obvyklým pre dohodnutý predmet zmluvy na svoju finančnú ochranu, finančnú ochranu Objednávateľa a tretích osôb proti akejkoľvek strate, škode alebo zodpovednosti spojenej s realizáciou Diela alebo súvisiacej s ňou, ktorá nadobudne platnosť a účinnosť najneskôr ku dňu odovzdania a prevzatia staveniska Zhotoviteľom, a to **v rozsahu poistného krytia minimálne vo výške ceny za dielo.** Zmluvu o poistení a doklad o úhrade poistnej sumy je Zhotoviteľ povinný predložiť Objednávateľovi najneskôr ku dňu podpísania Zmluvy. V prípade, ak Zhotoviteľ doklady podľa predchádzajúcej vety Objednávateľovi nepredloží, Objednávateľ si vyhradzuje právo neuzatvoriť Zmluvu. V prípade, ak Objednávateľ poskytne Zhotoviteľovi po podpise Zmluvy dodatočnú lehotu na predloženie Zmluvy o poistení a dokladu o úhrade poistnej sumy, pričom ani v tejto dodatočne poskytnutej lehote nie dlhšej ako päť (5) pracovných dní Zhotoviteľ tieto nepredloží, zakladá uvedená skutočnosť oprávnenie Objednávateľa na okamžité odstúpenie od tejto Zmluvy. Zhotoviteľ je povinný zabezpečiť platnosť a účinnosť zmluvy o poistení po celú dobu realizácie Diela.

# miesto a čas plnenia

* 1. Miestom vykonania Diela je:  **Rímsko-katolícky cintorín na Námestí Š. Moysesa v Banskej Bystrici**

**Židovský cintorín na Rudlovskej ceste v Banskej Bystrici**

* 1. Zhotoviteľ sa zaväzuje realizovať Dielo v nasledovných lehotách:

**Prevzatie staveniska: do troch (3) pracovných dní odo dňa doručenia písomnej výzvy Objednávateľa na prevzatie staveniska**

**Začatie realizácie Diela: dňom prevzatia staveniska**

**Ukončenie realizácie celého Diela:** **najneskôr do 28.09.2021**

* 1. Zmluvné strany sa dohodli, že v prípade neprevzatia staveniska Zhotoviteľom, alebo v prípade omeškania Zhotoviteľa so začatím realizácie Diela v lehote podľa bodu 3.2 tohto článku Zmluvy o viac ako päť (5) kalendárnych dní, jedná sa o podstatné porušenie Zmluvy zo strany Zhotoviteľa, s právom Objednávateľa okamžite odstúpiť od Zmluvy a uplatniť si sankcie podľa článku 8. tejto Zmluvy.
  2. Strany sa dohodli, že v prípade prekážok na strane Objednávateľa, v dôsledku ktorých dôjde k prerušeniu alebo pozastaveniu realizácie Diela Zhotoviteľom, je Zhotoviteľ oprávnený predĺžiť lehotu ukončenia realizácie Diela o dobu jej prerušenia alebo pozastavenia.
  3. Zhotoviteľ splní zmluvný záväzok riadne zrealizovať Dielo preukázaním splnenia všetkých legislatívnych a technických špecifikácií Diela a to najmä predložením zápisov o vykonaní a výsledkoch požadovaných skúšok, atestov a certifikátov zabudovaných materiálov, ako aj  následne riadnym protokolárnym odovzdaním Diela, bez vád a nedorobkov.
  4. V prípade, ak Zhotoviteľ riadne zhotoví Dielo pred dohodnutou lehotou ukončenia realizácie Diela, je Objednávateľ oprávnený Dielo bez vád a nedorobkov prevziať aj v skoršom navrhnutom termíne.

# vykonanie diela

* 1. Objednávateľ odovzdá stavenisko Zhotoviteľovi v lehote podľa čl. 3, bodu 3.2. tejto Zmluvy. O odovzdaní staveniska bude spísaný protokol s uvedením podrobného popisu stavu odovzdávaného objektu a s popisom odovzdávanej dokumentácie nevyhnutnej k realizácii Diela.
  2. Zhotoviteľ je povinný odo dňa prevzatia staveniska viesť stavebný denník, kde sa budú zapisovať všetky skutočnosti rozhodujúce pre plnenie Zmluvy. V priebehu pracovného času musí byť denník na Stavbe trvalo prístupný. Povinnosť viesť stavebný denník sa končí odovzdaním a prevzatím Stavby. Zhotoviteľ je povinný uložiť prepis denných záznamov s čitateľným záznamom od originálu tak, aby bol k dispozícii v prípade zničenia originálu. Zhotoviteľ sa zaväzuje odovzdať poverenej osobe Objednávateľa vykonávajúcej technický dozor, čitateľný prepis denných záznamov kedykoľvek na jeho vyžiadanie. Nesplnenie tejto povinnosti sa považuje za podstatné porušenie Zmluvy.
  3. Objednávateľ sa zaväzuje vykonávať technický dozor, pričom jeho výkonom poverí svojho zamestnanca. Tento samostatne, resp. spoločne so zástupcom oprávneným konať vo veciach zmluvných, je/sú oprávnení zastupovať Objednávateľa pri potvrdzovaní vykonaných prác, ako i pri preberaní ukončeného Diela.
  4. Zhotoviteľ je povinný udržiavať na prevzatom stavenisku poriadok, odstraňovať odpady a nečistoty vzniknuté z jeho činnosti a dodržiavať čistotu komunikácií a bezpečnosť na Stavbe a v jej dotknutom území. Zhotoviteľ je povinný stavenisko zabezpečiť proti prístupu tretích osôb a zabezpečiť jeho stráženie.
  5. Pri častiach stavebných prác, ktoré majú byť trvale zakryté, bude Objednávateľ pred ich zakrytím prizvaný minimálne dva (2) pracovné dni vopred na vykonanie kontroly takejto časti a/alebo na zúčastnenie sa príslušnej skúšky časti Diela v prípade, ak takáto bude vykonaná. Ak sa zástupca Objednávateľa na túto kontrolu bez predchádzajúceho ospravedlnenia nedostaví ani v náhradnej lehote, ktorá bude uvedená v stavebnom denníku a ktorá nesmie byť kratšia ako dvadsaťštyri (24) hodín od navrhnutého termínu kontroly, má Zhotoviteľ právo tieto práce zakryť. Ak Objednávateľ odôvodnene požaduje dodatočné odkrytie a zistí, že Zhotoviteľ nesplnil svoje povinnosti a zakryté časti Diela vykazujú vady, Zhotoviteľ je povinný uhradiť Objednávateľovi všetky náklady súvisiace s týmto odkrytím a odstránením zistených vád. Ak sa nezistí žiadna vada, uhradí náklady súvisiace s týmto odkrytím Objednávateľ. Pred zakrývaním vykonaných stavebných prac je Zhotoviteľ povinný vyhotoviť foto/video dokumentáciu skutkového stavu zakrývaných častí Stavby a jej kópiu predložiť Objednávateľovi v elektronickej forme na CD/DVD nosiči spolu so súpismi zrealizovaných prác na schválenie. Za účelom podkladu pre fakturáciu je Zhotoviteľ povinný zhotoviť aj fotodokumentáciu detailov jednotlivých etáp technologických postupov a vrstiev použitých materiálov pri realizácii Diela.
  6. Zhotoviteľ je povinný bez zbytočného odkladu písomne informovať Objednávateľa, najneskôr do troch (3) pracovných dní odo dňa zistenia, o potrebe naviac prác nezahrnutých do výkazu výmer a neuvedených v podkladovej dokumentácii, ktoré sa nedali predvídať. V prípade opodstatnenosti požiadavky o potrebe naviac prác ju Objednávateľ potvrdí. V prípade, že vznikne potreba naviac prác nezahrnutých v podkladovej dokumentácii, ktoré sa nedali predvídať, a tieto budú mať vplyv na zvýšenie ceny za dielo, určenej podľa čl. 6 Zmluvy, tieto budú riešené v súlade so zákonom č. 343/2015 Z. z. o verejnom obstarávaní v platnom znení a podmienkami tejto Zmluvy.
  7. Zhotoviteľ najneskôr päť (5) kalendárnych dní pred plánovaným ukončením Stavby oznámi Objednávateľovi ukončenie Stavby. Objednávateľ najneskôr do troch (3) pracovných dní od oznámenia termínu ukončenia Stavby určí termín preberacieho konania.
  8. Protokol o odovzdaní a prevzatí Diela spisuje poverený zástupca Objednávateľa. V prípade zistených vád a nedorobkov, uvedie ich súpis v Protokole aj s primeraným navrhovaným termínom ich odstránenia, ktorú skutočnosť je Zhotoviteľ povinný akceptovať. V prípade, že Objednávateľ odmietne prevziať Dielo, uvedenie túto skutočnosť v Protokole s odôvodnením. Po riadnom odstránení vád a nedorobkov vytknutých Objednávateľom počas preberacieho konania, z dôvodu ktorých odmietol prevziať Dielo, bude realizované opätovné preberacie konanie, pričom lehoty uvedené v bode 4.7. môžu byť použité primerane.
  9. Neoddeliteľné prílohy k Protokolu o odovzdaní a prevzatí Diela sú najmä: certifikáty zabudovaných materiálov a výrobkov, záručné listy, zápisy o skúškach, projektová dokumentácia skutočného vyhotovenia, fotodokumentácia skutočnej realizácie Diela spolu s fotodokumentáciou skutkového stavu zakrývaných častí Diela tak, aby bolo zrejmé technické riešenie uloženia použitého materiálu, fotodokumentáciu detailov jednotlivých etáp technologických postupov a vrstiev použitých materiálov pri realizácii Diela, doklady o zneškodňovaní odpadov vzniknutých pri realizácii predmetu zmluvy, vážne lístky, evidenčné listy odpadov podľa druhu odpadu v súlade s Katalógom odpadov a prípadné iné dokumenty požadované Objednávateľom.
  10. Zhotoviteľ zodpovedá za nebezpečenstvo akejkoľvek škody na Diele, ako aj na celom objekte realizácie Diela spôsobenej jeho činnosťou, a to až do úplného dokončenia Diela a jeho prevzatia Objednávateľom za podmienok uvedených v Zmluve. Zhotoviteľ v prípade vzniku škody spôsobenej jeho činnosťou alebo činnosťou subdodávateľov, zabezpečí jej nápravu a vysporiadanie do tridsiatich (30) kalendárnych dní, prípadne v inej lehote určenej Objednávateľom.
  11. Zhotoviteľ uvoľní a upraví do pôvodného stavu po ukončení Stavby priestor staveniska a zariadenie staveniska v termíne najneskôr do (5) kalendárnych dní odo dňa riadneho odovzdania a prevzatia Diela.

# cena za dielo

* 1. Dohodnutá cena za vykonanie Diela, je stanovená v súlade so zákonom č. 18/1996 Z. z. o cenách v znení neskorších predpisov a predstavuje sumu vo výške :

**bez DPH ............ € + výška DPH ............ € = spolu ............ € slovom: ............................................ eur** (ďalej len „cena za dielo“)

* 1. Objednávateľ, ako príjemca plnenia stavebných prác od Zhotoviteľa, je platiteľom DPH a je povinný priznať a zaplatiť daň vzťahujúcu sa na dodanie stavebných prác v zmysle § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov. cena za dielo obsahuje všetky náklady Zhotoviteľa na vykonanie Diela.
  2. V prípade zníženia rozsahu Diela je Objednávateľ oprávnený primerane cenu za dielo znížiť o hodnotu nerealizovanej časti Diela.

# platobné podmienky

* 1. Strany sa dohodli, že Objednávateľ neposkytne Zhotoviteľovi preddavok z ceny za dielo, na realizáciu predmetu zmluvy.
  2. Objednávateľ uhradí cenu za dielo Zhotoviteľovi v lehote do štrnásť (14) kalendárnych dní odo dňa doručenia faktúry vystavenej Zhotoviteľom. Zhotoviteľ vystaví faktúru najneskôr do (14) kalendárnych dní odo dňa riadneho odovzdania a prevzatia Diela.
  3. Zhotoviteľ predloží Objednávateľovi faktúru v piatich (5) originálnych vyhotoveniach. Faktúra musí obsahovať všetky údaje podľa zákona č. 222/2004 Z. z. o dani z pridanej hodnoty v znení neskorších predpisov, zákona č. 431/2002 Z. z. o účtovníctve v znení neskorších predpisov. Prílohou faktúry musí byť súpis skutočne vykonaných prác a dodávok s vyčíslením ich hodnoty, potvrdený Objednávateľom a preberací protokol so zápisom, že Dielo bolo odovzdané bez vád a nedorobkov.
  4. Ak faktúra bude obsahovať nesprávne a/alebo neúplné údaje, Objednávateľ je oprávnený vrátiť ju v lehote splatnosti Zhotoviteľovi na prepracovanie, s uvedením vytýkaných nedostatkov. Zhotoviteľ je povinný faktúru podľa závažnosti vytýkaného nedostatku opraviť alebo vystaviť novú. Vrátením faktúry neplynie lehota jej splatnosti. Nová lehota splatnosti začína plynúť dňom doručenia novej alebo opravenej faktúry.
  5. cena za dielo zahŕňa všetky náklady spojené s realizáciou Diela. Akékoľvek Zhotoviteľom poskytnuté výkony nad dohodnutý rozsah Diela, prípadné práce naviac, zlepšenia a pod., ktoré nebudú vopred výslovne písomne odsúhlasené Objednávateľom, nebudú Objednávateľom Zhotoviteľovi uhradené a Zhotoviteľ nie je oprávnený požadovať ich zaplatenie.
  6. Zhotoviteľ nie je oprávnený jednostranne započítať svoje pohľadávky alebo nároky voči Objednávateľovi oproti pohľadávkam alebo nárokom Objednávateľa voči Zhotoviteľovi na akékoľvek platby podľa Zmluvy ani proti iným nárokom alebo pohľadávkam Objednávateľa voči Zhotoviteľovi.

# záručná doba

* 1. záručná doba na Dielo resp. akékoľvek súčasti Diela je šesťdesiat (60) mesiacov, t. j. päť (5) rokov odo dňa prevzatia riadne dokončeného Diela (bez vád a nedostatkov) Objednávateľom, s výnimkou zabudovaných komponentov, ktorých výrobcovia ponúkajú kratšie záručné doby. V takýchto prípadoch platia záručné doby uvedené výrobcami v záručných listoch, minimálne však dvadsaťštyri (24) mesiacov, t. j. dva (2) roky.
  2. Strany sa dohodli, že počas záručnej doby má Objednávateľ právo požadovať bezodplatné odstránenie a Zhotoviteľ má povinnosť odstrániť reklamované vady (aj skryté vady) Diela.
  3. Objednávateľ sa zaväzuje, že vadu Diela uplatní u Zhotoviteľa písomne, bezodkladne po jej zistení a toto oznámenie doručí Zhotoviteľovi na adresu uvedenú v záhlaví tejto zmluvy. Oznámenie Objednávateľa o vadách ( reklamácia) musí obsahovať:
* Číslo predmetnej zmluvy
* Označenie a popis reklamovanej vady.
  1. Zhotoviteľ je povinný odstrániť vadu Diela v lehote do päť ( 5 ) pracovných dní odo dňa doručenia reklamácie Zhotoviteľovi.
  2. V prípade objektívnej nemožnosti dodržania termínu stanoveného v bode 7.4. tohto článku (napr. zložitého a/alebo náročného procesu odstránenia vady, nevhodné klimatické podmienky a pod.) je Zhotoviteľ o tejto skutočnosti povinný bezodkladne informovať Objednávateľa a to prostredníctvom elektronickej pošty, e-mailom na adresy : [podatelna@banskabystrica.sk, jana.pelikanova@banskabystrica.sk](mailto:podatelna@banskabystrica.sk,%20jana.pelikanova@banskabystrica.sk). Zhotoviteľ je v takom prípade povinný informovať Objednávateľa o predpokladanom časovom rámci odstránenia vád, pričom je povinný vady odstrániť v konečnej lehote, ktorú mu po zvážení Zhotoviteľom uvedených okolností určí Objednávateľ. O odstránení vady Diela je Zhotoviteľ povinný informovať Objednávateľa bezodkladne.
  3. V prípade, ak vady Diela Zhotoviteľ neodstráni v uvedenej lehote v zmysle bodu 7.5. tohto článku je Objednávateľ oprávnený vady odstrániť prostredníctvom tretej osoby na náklady Zhotoviteľa; túto skutočnosť Zhotoviteľ akceptuje a berie na vedomie.

# sankcie

* 1. V prípade omeškania Zhotoviteľa so začatím realizácie Diela alebo v prípade ak Zhotoviteľ nevykoná Dielo v lehote uvedenej v čl. 3 Zmluvy riadne a včas, je Objednávateľ oprávnený uplatniť si u Zhotoviteľa zmluvnú pokutu vo výške **jednosto € (100) za každý začatý deň omeškania**.
  2. Ak Zhotoviteľ nezačne s odstraňovaním vád, resp. neodstráni vady Diela v určenom termíne, je Objednávateľ oprávnený uplatniť si u Zhotoviteľa zmluvnú pokutu vo výške **jednosto € (100) za každý začatý deň omeškania a za každú vadu samostatne**, až do dňa jej riadneho odstránenia.
  3. zmluvné pokuty sú splatné do troch (3) pracovných dní odo dňa doručenia písomnej výzvy Objednávateľa na jej zaplatenie.
  4. Existencia povinnosti zaplatiť zmluvnú pokutu ani jej skutočné zaplatenie nemá vplyv na právo Objednávateľa na náhradu škody a nezbavuje Zhotoviteľa povinnosti splniť svoje povinnosti alebo záväzky v súlade s touto Zmluvou. Objednávateľ má nárok na zaplatenie zmluvnej pokuty a súčasne náhrady škody v plnom rozsahu.
  5. V prípade predčasného ukončenia Zmluvy je Zhotoviteľ povinný najneskôr do troch (3) pracovných dní odo dňa účinnosti odstúpenia vypratať stavenisko a protokolárne odovzdať Objednávateľovi všetky veci a doklady prevzaté od neho za účelom realizácie Diela. V prípade nedodržania vyššie uvedenej lehoty zo strany Zhotoviteľa, zaväzuje sa Zhotoviteľ zaplatiť Objednávateľovi zaplatiť zmluvnú pokutu vo výške **jednosto € (100)** **za každý deň omeškania** Zhotoviteľa so splnením tejto povinnosti.
  6. Strany pokladajú výšky zmluvných pokút za primerané, nie v rozpore s poctivým obchodným stykom, adekvátne k hodnote Diela a jeho dôležitosti.

# predčasné ukončenie zmluvy

* 1. Porušenie zmluvných povinností Zhotoviteľa má za následok, že Objednávateľ môže využiť právo odstúpenia od Zmluvy. Odstúpenie od Zmluvy musí mať písomnú formu a musí byť doručené druhej zmluvnej Strane. Právo na zmluvnú pokutu alebo náhradu škody zostáva zachované.
  2. Objednávateľ je oprávnený kedykoľvek odstúpiť od Zmluvy v prípade, ak:
* Dielo je Zhotoviteľom vykonávané opakovane vadne, nekvalitne a/alebo nezodpovedá požiadavkám stanoveným Zmluvou a/alebo príslušnými technickými normami a/alebo iným dotknutým všeobecne záväzným právnym predpisom;
* Zhotoviteľ nedodržal termíny realizácie Diela v zmysle čl. 3;
* riadne a včasné splnenie termínu realizácie Diela vyhodnotí Objednávateľ ako nepravdepodobné;
* Zhotoviteľ napriek upozorneniu Objednávateľa neurýchlil postup zhotovovania Diela alebo nevykonal opatrenia potrebné na zrýchlenie procesu zhotovenia Diela;
* ekonomická situácia Zhotoviteľa robí splnenie zmluvných povinností nepravdepodobným;
* Zhotoviteľ neodstráni nedostatky a vady diela v primeranej dodatočnej lehote poskytnutej Zhotoviteľovi Objednávateľom;
* Zhotoviteľ stratil oprávnenie na výkon podnikateľskej činnosti nevyhnutnej na riadne a včasné dokončenie Diela v súlade s touto Zmluvou.
  1. Strany sa dohodli na spôsobe zániku Zmluvy jej zrušením zaplatením odstupného, a to v prípade, ak v priebehu trvania predmetného zmluvného vzťahu nastanú na strane Zhotoviteľa také okolnosti, pre ktoré nebude schopný plniť svoje zmluvné povinnosti. Zmluvné strany sa dohodli, že v súlade s ust. § 355 ods. 1 zákona č. 513/1991 Zb. Obchodný zákonník, je Zhotoviteľ oprávnený pred poskytnutím čo i len časti plnenia podľa Zmluvy Objednávateľovi, Zmluvu zrušiť, a to zaplatením odstupného vo výške 20% ( slovom: dvadsať percent) z celkovej ceny Diela,

9.3.1 Strany sa dohodli, že Zhotoviteľ je oprávnený Zmluvu zrušiť zaplatením odstupného aj v prípade, ak vykonal a odovzdal Objednávateľovi časť Diela, za ktoré mu bola zo strany Objednávateľa zaplatená alikvotná časť ceny za Dielo. V takom prípade Zhotoviteľ zaplatí Objednávateľovi odstupné vo výške 20% ( slovom: dvadsať percent) z ceny Zhotoviteľom nevykonanej a neodovzdanej časti Diela, určenej ku dňu doručenia oznámenia o využití práva Zhotoviteľa na zrušenie Zmluvy Objednávateľovi. V prípade rozporu strán o výške odstupného, podľa tohto odseku Zmluvy, je Objednávateľ oprávnený požiadať o určenie výšky odstupného nezávislú odborne spôsobilú osobu (napr. znalec), pričom určenie odstupného v posudku podľa tohto odstavca, bude pre zmluvné strany záväzné. Náklady na vyhotovenie posudku znáša zmluvná strana, ktorá výšku odstupného určila odlišne od výšky určenej posudkom;

9.3.2 k zrušeniu Zmluvy zaplatením odstupného dôjde v prípade, ak:

a) Zhotoviteľ písomne oznámi Objednávateľovi, že využíva svoje právo na zrušenie Zmluvy, a

b) Zhotoviteľ zaplatí Objednávateľovi dohodnuté odstupné;

9.3.3 pre vylúčenie akýchkoľvek pochybností platí, že k zrušeniu Zmluvy zaplatením odstupného dôjde len v prípade kumulatívneho splnenia podmienok uvedených v ods. 9.3.2 Zmluvy a to dňom, v ktorom budú obe splnené,

9.3.4 v prípade zániku Zmluvy podľa ods. 9.3.1 sa Strany dohodli, že Objednávateľ je oprávnený použiť Zhotoviteľom dodanú časť Diela na účel uvedený v Zmluve, pričom zánikom Zmluvy nezaniká nárok Objednávateľa na prípadné zmluvné pokuty a náhradu škody, ktoré vznikli do dňa zániku Zmluvy, ako ani ustanovenia o záruke na dodanú časť Diela podľa článku 7. Zmluvy. Zhotoviteľ podpisom Zmluvy súhlasí a potvrdzuje, že Objednávateľ je oprávnený doplniť, zmeniť, upraviť, spracovať alebo inak využiť časť Diela dodanú mu Zhotoviteľom pred zrušením Zmluvy za účelom dosiahnutia účelu podľa tejto Zmluvy.

* 1. predčasné ukončenie zmluvy sa nedotýka zodpovednosti Zhotoviteľa za vady a nedostatky dovtedy vykonaného Diela a rovnako sa netýka plynutia záručných dôb podľa Zmluvy.

# doručovanie

* 1. Pokiaľ v tejto Zmluve nie je výslovne uvedené inak, Strany sa dohodli, že všetky písomné oznámenia podľa tejto Zmluvy budú doručované a) prostredníctvom pošty, b) kuriérom alebo iným vhodným spôsobom, a to na adresy Strán, uvedené v záhlaví tejto Zmluvy okrem prípadu, ak Strana preukázateľne oznámila druhej Strane zmenu uvedenej adresy.
  2. Písomnosť sa považuje za doručenú dňom jej prevzatia adresátom alebo ním poverenou osobou. Písomnosť sa považuje za doručenú aj dňom márneho uplynutia úložnej lehoty a to aj v prípade, ak sa o uložení zásielky adresát nedozvedel, ako aj vrátením zásielky odosielateľovi s poznámkou, že adresát je neznámy, alebo s inou poznámkou obdobného významu a v prípade osobného doručenia alebo doručenia kuriérom aj dňom odmietnutia prevzatia zásielky adresátom.
  3. V prípade komunikácie elektronickou poštou sa zásielka doručuje na e-mailové adresy uvedené v záhlaví tejto Zmluvy a za doručenú sa považuje okamihom prijatia potvrdenia o doručení elektronickej pošty. V prípade nevystavenia potvrdenia o doručení elektronickej pošty sa zásielka odoslaná elektronickou poštou považuje za doručenú dňom jej odoslania.
  4. Oznámenia, žiadosti a dokumenty doručované podľa Zmluvy budú v slovenskom jazyku.

# záverečné ustanovenia

* 1. Obsah tejto Zmluvy je možné meniť alebo dopĺňať len formou písomných dodatkov k tejto Zmluve, ktoré budú platné, ak budú riadne potvrdené a podpísané oprávnenými zástupcami obidvoch Strán.
  2. Na právne vzťahy osobitne neupravené touto Zmluvou sa vzťahujú príslušné ustanovenia Obchodného zákonníka, príp. ustanovenia ostatných právnych predpisov platných v Slovenskej republike.
  3. Zmluva je vyhotovená v šiestich (6) vyhotoveniach, z ktorých si štyri (4) vyhotovenia ponechá Objednávateľ a dve (2) vyhotovenia Zhotoviteľ.
  4. Na základe explicitne prejavenej vôle Strán, Zmluva nahrádza všetky predchádzajúce rovnaké alebo obdobné ústne alebo písomné dohody, zmluvy alebo dojednania, ktoré Strany doteraz vzájomne uzavreli, pričom všetky takéto dohody, zmluvy alebo dojednania ak existujú, strácajú platnosť a záväznosť odo dňa nadobudnutia účinnosti tejto Zmluvy.
  5. Táto Zmluva nadobúda platnosť dňom jej podpisu oprávnenými zástupcami obidvoch Strán a účinnosť dňom nasledujúcim po dni jej zverejnenia v zmysle platnej legislatívy.
  6. Strany vyhlasujú, že si Zmluvu prečítali a porozumeli jej, že ich vôľa v nej dosiahnutá je daná, jasná a slobodná, že u nich nedošlo k omylu a že prejavy vôle sú dostatočne určité a zrozumiteľné, zmluvná voľnosť nie je obmedzená a na znak súhlasu s jej obsahom pripájajú svoje vlastnoručné podpisy.

Prílohy:

príloha č. 1: podkladová dokumentácia

príloha č. 2: Zoznam subdodávateľov (v prípade, ak Dielo bude vykonávané subdodávateľom/mi)

V Banskej Bystrici, dňa: V..................................., dňa:

# Objednávateľ Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ján Nosko

primátor mesta Banská Bystrica

Príloha č. 2 k Zmluve o dielo č. ........../......../OPM-KU

Zoznam subdodávateľov

|  |  |  |  |
| --- | --- | --- | --- |
| Meno a podrobnosti o subdodávateľovi (Názov, sídlo, IČO) | Práca určená pre subdodávateľa | Osoba oprávnená konať v mene  subdodávateľa  (meno a priezvisko, adresa pobytu) | % podiel subdodávky na celkových nákladoch stavby |
|  |  | . | 00,0% |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |

**Čestné vyhlásenie Zhotoviteľa**

názov, adresa, IČO..................................................................................,

že každý uvedený **subdodávateľ spĺňa alebo najneskôr v čase plnenia bude spĺňať podmienky uvedené v bode 2.2 tejto zmluvy o dielo.**

V ..............................................., dňa .....................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.........................................................

.........................................................